b'\n_START_ARTICLE_\nPertti T\xc3\xb6tt\xc3\xb6\n_START_PARAGRAPH_\nPertti Sakari T\xc3\xb6tt\xc3\xb6 (s. 1953) on It\xc3\xa4-Suomen yliopiston yhteiskuntatieteiden tutkimusmetodien professori. Vaasan yliopistossa h\xc3\xa4n hoitaa taloussosiologian dosentuuria. T\xc3\xb6tt\xc3\xb6 tunnetaan parhaiten kvantitatiivisten eli m\xc3\xa4\xc3\xa4r\xc3\xa4llisten menetelmien puolestapuhujana, vaikka h\xc3\xa4n kannattaakin monimenetelm\xc3\xa4llist\xc3\xa4 l\xc3\xa4hestymistapaa yhteiskunnan tutkimiseen.\n_START_SECTION_\nUra\n_START_PARAGRAPH_\nT\xc3\xb6tt\xc3\xb6 kirjoitti ylioppilaaksi Inkeroisten yhteiskoulusta. V\xc3\xa4it\xc3\xb6skirjassaan h\xc3\xa4n k\xc3\xa4sitteli saksalaista yhteiskuntatieteilij\xc3\xa4\xc3\xa4 Werner Sombartia niin kutsutun hermeneuttisen menetelm\xc3\xa4n avulla. Tutkimustaan varten h\xc3\xa4n p\xc3\xa4\xc3\xa4si erityisluvalla k\xc3\xa4ytt\xc3\xa4m\xc3\xa4\xc3\xa4n DDR:n arkistoja. Ty\xc3\xb6 sai laudatur-arvosanan ja vuoden 1991 parhaan v\xc3\xa4it\xc3\xb6skirjan palkinnon. _NEWLINE_T\xc3\xb6tt\xc3\xb6 ty\xc3\xb6skenteli aluksi Yrj\xc3\xb6 Littusen johtamassa Tampereen yliopiston Yhteiskuntatieteiden tutkimuslaitoksessa. 1990-luvun puolenv\xc3\xa4lin j\xc3\xa4lkeen h\xc3\xa4n on julkaissut yhdess\xc3\xa4 Jukka Gronowin ja Arto Noron kanssa teoksen sosiologian klassikoista. T\xc3\xb6tt\xc3\xb6 on kirjoittanut kirjaan positivistien (muun muassa Auguste Comte, Ferdinand T\xc3\xb6nnies) osuudet. Lis\xc3\xa4ksi h\xc3\xa4n on pit\xc3\xa4nyt kolumnia Helsingin Sanomien tiedepalstalla.\n_START_SECTION_\nMuuta\n_START_PARAGRAPH_\nPertti T\xc3\xb6tt\xc3\xb6 harrastaa lintuja, ja h\xc3\xa4n j\xc3\xa4tti tohtoripromootion v\xc3\xa4liin, koska tilaisuus sattui todenn\xc3\xa4k\xc3\xb6isimm\xc3\xa4lle arktisten hanhien muuttop\xc3\xa4iv\xc3\xa4lle._NEWLINE_T\xc3\xb6tt\xc3\xb6 oli It\xc3\xa4-Suomen yliopiston vuoden 2018 uitettava professori.'